Tijek dosadašnjih aktivnosti na projektu Formula uspjeha

# U sklopu projekta „Modernizacija kurikuluma hrvatskih turističkih i ugostiteljskih strukovnih škola - Formula uspjeha” (Mode for Success - M4S), članovi projektnih timova svih partnera u projektu:

* Škole za turizam, ugostiteljstvo i trgovinu Pula – nositelja projekta,
* Škole za trgovinu i ugostiteljstvo Karlovac,
* Srednje škola Markantuna de Dominisa Rab
* Srednje škole Zabok,
* Istarske razvojne agencije (IDA d.o.o.),
* Hrvatske gospodarske komore – županijske komore Pula
* i suradnika na projektu Hrvatske obrtničke komore - OK Istarske županije,

do svibnja o.g. odradili su preko polovice projektom predviđenih aktivnosti.

Kako su aktivnosti na projektu započele 20. rujna 2012., a projekt treba završiti 22. rujna 2013. Prošla je polovina vremena u kojem smo odradili (kronološki):

* **listopad/studeni** – početna konferencija i raspored projektnih zaduženja
* **prosinac** – studijsko putovanje u Korušku (Republika Austrija) gdje smo posjetili:
* **Strukovne škole Oberwollanig – Villach** (ugostiteljsko turističke struke)
* **Testni i trening centar (TAZ)** u Klagenfurtu, koji je osnovala i vodi austrijska gospodarska komora (Wirtschaftkammer Österreich),
* **Austrijsku gospodarsku komoru – pokrajinsku komoru Koruške (Wirtscahftskammer Kärnten),** u Klagenfurtu, gdje su sudionici projekta mogli pogledati najsuvremeniji edukacijski i trening centar za područje ugostiteljstva (kuharstvo, posluživanje, slastičarstvo, gastronomiju isl.) i za mlade i za zaposlene odrasle osobe, a financiraju se iz 3 izvora - sredstvima komore, sredstvima poduzetnika i vlastitim sredstvima.
* sve škole partneri dobile su: prijenosno računalo, skener i pisač
* **Veljača –** 
  + radionica talijanske kuhinje u Puli u kojoj je sudjelovalo po 4 nastavnika i 2 učenika iz svake škole partnera
  + trening za bariste (pripremanje kave i napitaka od kave) za 8 profesora ugostiteljskog posluživanja i 8 učenika
  + Radionica slastičarstva na Boscolo etoile Academy – Wedding cake za 8 nastavnika struke iz RH, među kojima su bile i 2 nastavnice iz Zaboka Anka Ilinčić i Branka Kralj
  + Sudjelovanje na 20-toj izložbi hrane i vina „Histria 2013.“
* **Ožujak –**
* Radionica slovenske kuhinje u Zaboku kroz 3-dnevne trening radionice „Okusiti Sloveniju“ **Školskog centra Šentjur** za sve sudionike projekta, te radionica pripremanja zagorskih štruklja - nematerijalne kulturne baštine.
* Radionice mađarske kuhinje u Karlovcu kroz 3-dnevne trening radionice **Strukovne škole iz Kapošvara**
* Radionica slastičarstva na Boscolo etoile Academy – Cioccolato pralineria e snack za 8 nastavnika struke iz RH, među kojima su bile i 2 nastavnice iz Zaboka Anka Ilinčić i Branka Kralj

**Naredne projektne aktivnosti su:**

1. nabavka opreme za kuharske i slastičarske kabinete praktične nastave u školama partnerima
2. edukacija nastavnika ugostiteljskog posluživanja - trening za flair barmene;
3. uvođenje novousvojenih metoda poučavanja u nastavu;
4. izrada prijedloga za nove školske kurikulume u turističko-ugostiteljskim strukovnim školama;
5. edukacija ravnatelja i nastavnika za rad s učenicima s poteškoćama u praćenju nastave, kao i edukacija za rad sa nadarenim učenicima;
6. organizacija još 3 tematska tjedna: norveški, francuski i švicarski.

Provedba projekta M4S trajati će do 22. rujna 2013.god., a za to je Škola Pula dobila 218.861,80 € i podjednako ga podijelila među školama partnerima. Projekt je usmjeren k aktivnostima koje pridonosi modernizaciji kurikuluma škole, kao preduvjeta za podizanje razine kompetencija ljudskih resursa, brže zapošljivosti učenika, te održivog gospodarskog razvitka regije. Članice tima iz Zaboka su: Draženka Jurec – ravnateljica, nastavnice ugostiteljsko turističke grupe predmeta: Anka Ilinčić, Renata Tršinski i Branka Kralj, te profesorica engleskog jezika Irena Bilić.

Ravnateljica

Draženka Jurec, prof.

|  |  |
| --- | --- |
| D:\PROJEKTI RAZNI\2012\M4S_Pula\Fotografije\10730306\DSC01053.JPG  Sudionici projekta u Mariji Bistrici | D:\aaaaMarko\13.02.2013. Italija\100_1701.JPG  Radionica Wedding cake u Italiji |
| D:\aaaaMarko\14.3.2013.Italija\100_1859.JPG  Radionica čokolade u Italiji | D:\aaaaMarko\8.02.2013.-Pula\100_1670.JPG  Partner Srednja škola Zabok na izložbi „Histria“ |